EELNÕU	
OTSUS	xx.xx.2024 nr xx	
Detailplaneeringu kehtetuks tunnistamine 	
Pärnu Linnavalitsusele on esitanud taotluse Aqua Marina AS, sooviga tunnistada kehtetuks „Vana-Pärnu kaubasadama juurdesõidutee alates Tallinna mnt ja Ehitajate tee ristmikust kuni Merekalda ja Emajõe tn ristmikuni“ Papsaare küla Haapsalu mnt 45 kinnistu ulatuses. Kuna planeeringuala asus nii Pärnu linna kui ka Audru valla haldusterritooriumil, siis detailplaneering on kehtestatud nii Pärnu Linnavalitsuse 20.09.2001 otsusega nr 60 kui ka Audru Vallavolikogu 12.09.2002 otsusega nr 256. Planeering määrab projekteeritava juurdesõidutee asukoha, hõivatavate maade pindalad, annab liikluskorralduse üldpõhimõtted ja lähteandmed tehnilise projekti koostamiseks. Detailplaneering on realiseeritud, planeeringuga ette nähtud maantee ja kergliiklusteed on valmis ehitatud.  Detailplaneeringu põhimõtteline lahendus on kantud nii Audru valla kui ka Pärnu linna üldplaneeringusse. 

Papsaare küla Haapsalu mnt 95 maaomanik soovib kinnistule ehitusõigust olemasoleva tanklahoone laienduseks, kuid detailplaneeringuga ei ole ehitusõigust antud. Ehitusõiguse andmine alla 33% olemasoleva hoone mahust on võimalik kehtiva, Audru valla üldplaneeringu alusel ka projekteerimistingimuste menetluse läbi. Kuna detailplaneeringu lahendus ei ole ka ülejäänud planeeringuala ulatuses vajalik, on otstarbekas tunnistada detailplaneering kehtetuks kogu ulatuses.

Nimetatud detailplaneeringu kehtetuks tunnistamine on mõistlik ning arvestab puudutatud isikute õiguste ja huvidega. Detailplaneeringu kehtestamisest on möödunud pea veerand sajandit. On ilmselge, et detailplaneeringu kehtestamisel ei olnud võimalik ette näha kõiki piirkonna arenguid, muutunud elanikkonna huve ja ootuseid ning arvestada muutunud planeeringutega. Seega on asjakohane detailplaneering kehtetuks tunnistada, kuivõrd see takistab piirkonna ootuspärast arengut. 

Planeerimisseaduse § 140 lõike 1 punkti 2 kohaselt võib detailplaneeringu või selle osa tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda. Enne detailplaneeringu kehtetuks tunnistamise otsuse langetamist esitab kohalik omavalitsus detailplaneeringu kehtetuks tunnistamise otsuse eelnõu arvamuse andmiseks isikutele, kelle õigusi võib planeering puudutada või kes on avaldanud soovi olla planeeringu koostamisse kaasatud. Kui arvamuse andja ei ole 30 päeva jooksul detailplaneeringu kehtetuks tunnistamise otsuse eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse otsuse eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada (planeerimisseadus § 140 lõige 4). Planeeringuala koosneb peamiselt riigile ja kohalikule omavalitsusele kuuluvatest transpordimaa kinnistutest. Pärnu Linnavalitsus esitas otsuse eelnõu Transpordiametile, Regionaal- ja Põllumajandusministeeriumile ja Maa-ametile. 

Tutvunud materjalidega, kaalunud detailplaneeringu kehtetuks tunnistamise põhjendusi ja võimalikke tagajärgi, leiab linnavolikogu, et detailplaneeringu kehtetuks tunnistamine on põhjendatud, kooskõlas seaduse ja teiste õigusaktidega ning ei riiva puudutatud isikute õiguseid ega kahjusta avalikke huve. Lähtudes eeltoodust ning planeerimisseaduse § 140 lõike 1 p 2, lõike 4 ja lõike 6 alusel

1.	Tunnistada kehtetuks Pärnu Linnavalitsuse 20.09.2001 otsusega nr 60 ja Audru Vallavolikogu 12.09.2002 otsusega nr 256  kehtestatud „Vana-Pärnu kaubasadama juurdesõidutee alates Tallinna mnt ja Ehitajate tee ristmikust kuni Merekalda ja Emajõe tn ristmikuni“ detailplaneering.

2.	Pärnu Linnavalitsusel korraldada detailplaneeringu kehtetuks tunnistamisest ja selle põhjustest teatamine ajalehes Pärnu Postimees 30 päeva jooksul detailplaneeringu kehtetuks tunnistamisest arvates.

3.	Pärnu Linnavalitsuse kantseleil avaldada teade detailplaneeringu kehtetuks tunnistamisest 14 päeva jooksul detailplaneeringu kehtetuks tunnistamisest arvates ametlikus väljaandes Ametlikud Teadaanded ja Pärnu linna veebilehel.

4.	Otsust on võimalik vaidlustada 30 päeva jooksul teatavakstegemisest, esitades vaide Pärnu Linnavolikogule haldusmenetluse seaduses sätestatud korras võikaebuse halduskohtule halduskohtumenetluse seadustikus sätestatud korras.

5.	Otsus jõustub teatavakstegemisest.

Siim Suursild
volikogu esimees	

(allkirjastatud digitaalselt)
Silver Smeljanski
abilinnapea